Fokus op laer soutinname hierdie Soutbewustheidsweek | rooi rose Fokus op laer soutinname hierdie Soutbewustheidsweek | rooi rose
Fokus op laer soutinname hierdie Soutbewustheidsweek
Dis Wêreld-Soutbewustheidsweek en dit is 'n goeie tyd om te besin oor ons soutinname, wat 'n groot invloed op allerhande gesondheidstoestande het. Ons deel 'n paar slim wenke. #rrGesondheid
Fokus op laer soutinname hierdie soutbewustheidsweek saamgestel deur Catherine Schenck
Hierdie 10 kosse bevat die meeste sout
Voordat jy sout by jou kos voeg, is dit belangrik om te weet dat daar sekere kosse is wat reeds heelwat sout bevat! Het jy geweet, byvoorbeeld, dat brood en smeerkase hoë hoeveelhede sout bevat. Loer hier om uit te vind wat die 10 kosse is wat die meeste sout bevat.
Lees ook: Die porsiegeheim wat enige dieet sal laat werk!
Dis makliker as wat jy dink om jou soutinname te verlaag!
Dis dalk moeilik om te verbeel hoe jy jou soutinname kan verlaag – of, nog erger, om sout uit te sny wanneer jy kook! Dis egter baie makliker as wat jy dink om met minder sout te kook en om dit te vermy wanneer jy uiteet. Ons deel die 10 slimste maniere om slegte sout te vermy – klik hier.
Ons het ook die 14 maklikste maniere gevind hoe jy minder sout kan gebruik op 'n daaglikse basis. Klik hier om meer uit te vind.
Lees ook: Hoekom dit belangrik is om jou middagetetyd te neem
Daar is soveel verskillende tipes sout op die mark. Is daar 'n gesonder opsie?
Pienk sout, gejodeerde sout, ongejodeerde sout, Himalajasout … Hoe maak mens sin van al hierdie verskillende tipes sout, en is daar een wat gesonder is?
Ons het gaan ondersoek instel om uit te vind wat die verskil tussen gejodeerde en ongejodeerde sout nou eintlik is, en of klipsout en pienksout regtig gesonder is as gewone tafelsout … Loer hier.
Sout soute is stout
Ons gesondheidsjoernalis, Salomé Delport, het gaan ondersoek doen oor watter soute beter is vir ons. Dis wat sy bevind het:
Die natrium (sodium op Engels) in gewone tafelsout is ongelukkig taamlik ongesond vir jou bloeddruk en jou hart.
Hier is twee ewe lekker en baie gesonder alternatiewe vir jou: Woolworths se Low Sodium Salt, met 40% minder natrium as gewone tafelsout; en Nature's Choice se No Salt Salt wat kaliumchloried pleks van natriumchloried bevat.
Verder het Salomé gaan uitvind oor Himalajasout:
Mite: Himalajasout is gesonder vir jou hart.
Feit: Dit lyk mooier op die tafel maar dit bevat net soveel natrium, die nadelige bestanddeel, as gewone tafelsout.